Luettelo digimoneista M–O
M > Mugendramon > Mugendramon animessa

Mugendramon oli yksi neljästä Pimeyden valtiaasta, jotka hallitsivat Digimaailmaa ja muokkasivat suurimmasta osasta sitä Spiraalivuoren, (engl. Spiral Mountain), josta käsin he hallitsivat sitä. Kullakin pimeyden valtiaalla oli oma osansa vuoresta hallittavanaan ja Mugendramon hallitsi vuoren kaupunkeja, joissa se myös ohjasi valtavaa erilaisten konedigimonien armeijaa. Se oli järjestyksessä kolmas, jota vastaan valitut lapset taistelivat. Vaikka se olikin pimeyden valtiaista MetalSeadramonin jälkeen toiseksi suurin, sen voittamiseen meni pimeyden valtiaista vähiten aikaa, vain kaksi jaksoa. Lopullisessa taistelussa edes Andromonin, Birdramonin, Angemonin ja Angewomonin yhteishyökkäys ei riittänyt sen voittamiseen. Tämän jälkeen Mugendramon aikoi surmata Hikarin, mutta joukko häntä palvovia Numemoneja yritti estää tätä tekemästä sitä, vain joutuakseen tuhotuiksi yhdellä Catastrophe -hyökkäyksellä. Agumon muotoharppasi WarGreymoniksi ja hyökkäsi Mugendramonin kimppuun Dramon Killer -hyökkäyksellä. Lähes heti hyökkäyksen jälkeen WarGreymon palautui Koromoniksi, ja Mugendramon näytti säilyneen vahingoitta. Koromon kuitenkin luotti rinnallansa oleviin ystäviinsä, ja pian Mugendramon hajosikin palasiksi kuin viipaloituna ja tuhoutui.
Kaikesta huolimatta paljastui myöhemmin, että Mugendramon ei tuhoutunutkaan täysin, vaikka hädin tuskin jäikin eloon kehonsa tuhoutuessa. Se tapasi niin ikään kuolemaa tekevän Kimeramonin, ja fuusioitui sen kanssa entistäkin voimakkaammaksi Digimoniksi, Millenniummoniksi, joka sekin tosin myöhemmin tuhoutui.
Vaikka Mugendramon puhuikin hiljaa, se oli yhtä armoton ja mielipuolinen kuin Pinomon ja Piamon. Se oli hirviömäinen sadisti, joka rakasti tuhoamista, eikä säälinyt ketään, vaan surmasi jokaisen jonka halusi ilman armoa (Piamon toteaakin suomenkielisessä versiossa Mugendramonin olevan "oivallinen tappokone"). Hän oli kuitenkin myös kenties älykkäin pimeyden valtiaista, sillä hän oli hyvä taktikoija ja osasi jäljittää Taichia ja Koushiroa käyttäen hyväkseen Koushiron tietokonetta.
Digimon Tamersissa Mugendramon oli yksi niistä Mega-tason digimoneista, jonka Azulongmon ja Zhuqiaomon kutsuivat taistelemaan D-Reaperia vastaan. Digimon Frontierissa Mugendramon nähtiin Cherubimonin joukoissa tämän hyökätessä Seraphimonin linnaan. Mugendramon esiintyi myös Digimon Fusionin 14. jaksossa, jossa Laylamon lähetti hänet lasten kimppuun. Ollessaan tappiolla Shoutmonia vastaan, Mugendramon absorboi itseensä SkullScorpionmonien energian, muuntautuen HiMugendramoniksi saaden punaisen värisen panssaroinnin. Shoutmon X4K onnistui kuitenkin kukistamaan HiMugendramonin Baalmonista uudelleensyntyneen Beelzemonin avustuksella.
Digimon Adventure tri. -elokuvasarjan neljännessä osassa, Loss, paljastui, että myös Daigo Nishijima, Maki Himekawa ja kolme muuta Valittua lasta ajalta ennen Taichi Yagamia ja muita olivat aikoinaan taistelleet myös Mugedramonia ja muita Pimeyden valtiaita vastaan, Himekawan kumppanin Bakumonin uhratessa itsensä onnistuakseen siinä. Vuonna 2005 "uudelleenkäynnistys" oli herättänyt Mugendramonin jälleen henkiin. Yggdrasilia palveleva "Pimeä Gennai" usutti hänet toisten Valittujen lasten kimppuun voidaakseen itse keskittyä Meikoon ja Meicoomoniin. Hououmoniksi digivoitunut Piyomon kuitenkin tuhosi hänet yhdessä HerculesKabuterimonin ja Seraphimonin avustuksella.
Digimon Xros Wars -mangassa Shademon loi Mugendramonin yhdistämällä Megadramonin Andromonin, MetalTyrannomonin ja MetalMamemonin kanssa. Myöhemmin Shademon yhdisti Mugendramonin Kimeramonin kanssa Millenniummoniksi.
Vuoden 2020 Digimon Adventure -sarjassa Mugendramon esiintyi Agumonin korruptoituneena Mega-muotona. Kun Taichi ja MetalGreymon antoivat itsensä altistua DanDevimonin levittämälle pimeyden miasmalle estääkseen sitä osumasta Yamatoon ja WereGarurumoniin, heistä tuli tavallista aggressiivisempia. Kun DanDevimon nielaisi Taichin, MetalGreymon muuttui yhä vihaisemmaksi ja punainen Mugendramonin aura ilmestyi sen ympärille, käyden aggressiiviseen taisteluun DanDevimonia vastaan. DanDevimon pääsi kuitenkin voitolle lyöden Mugendramonin maahan pimeyden miasmasta muodostuneilla käsillään. Takerun Digivice ja Tokomon torjuivat pimeyden miasman ja Tokomonin lähettämä kuvajainen Angemonista taivutteli Mugendramonin luopuman vihastaan. Mugendramonin punainen aura vaihtui WarGreymonin keltaiseen auraan, joka tuhosi DanDevimonin ja pelasti Taichin. Myöhemmin Millenniummonin palvelijat, Vademonit, sekä Sakkakumon olivat luoneet oman versionsa Mugendramonista Agumonin ja tämän kohtaamien vihollisten kopioidun datan avulla taistelemaan Valittuja vastaan. Mugendramon ampui usein kohti Pilvimannerta pudottaakseen siellä olevan pimeyden miasman alas FAGA:an taivaalta ja keräsi kumppanidigimonien hyökkäyksestä dataa Millenniummonin uuden ruumiin luomiseksi. Taichi ja WarGreymon käskevät muita menemään turvaan ja pysäyttävät Mugendramonin. Mutta Vademonit pakottivat Mugendramonin jäänteet aktivoitumaan uudelleen ja ylilataustilassa lähettämään Taichin sekä WarGreymonin kohti Pilvimannerta tuhotakseen nämä. Taichi ja WarGreymon selvisivät, mutta Mugendramonin data ja Pilvimantereen miasma muuttuvat mustia salamoita lyöviksi pilviksi. Salamat osuvat Sakkakumoniin ja kehittävät sen Kimeramoniksi. Myöhemmin Mugendramonin data yhdistyi Kimeramonin ja Moon=Millenniummonin ja FAGA:n kanssa Millenniummoniksi.